Allt bendir til að mannleg mistök hafi valdið því að grænlenska fiskiskipið Masilik strandaði undan Vatnsleysuströnd í gærkvöldi með nítján manna áhöfn. Skipherra varðskipsins Freyju segir skipið hafa reynst frábærlega í þessari fyrstu björgun sinni.
Masilik strandaði um kvöldmatarleytið í gær, en nítján manna áhöfn var um borð, undirmenn grænlenskir en yfirmenn færeyskir. Áhöfnina sakaði ekki og voru fjórtán skipverjar fluttir strax í land. Freyja var í Hafnarfjarðarjöfn þegar strandið varð og því stutt á strandstað. Jafnframt voru þyrla, dráttarbátur og björgunarsveit send á staðinn. Friðrik Höskuldsson er skipherra á Freyju.
Freyju tókst að ná Masilik af strandstað þegar byrjað var að flæða að. Þetta er fyrsta björgun þessa nýjasta varðskips Landhelgisgæslunnar.
Masilik er nú við bryggju í Hafnarfjarðarhöfn, mengunarvarnargirðing var strax sett upp við skipið til að koma í veg fyrir olíumengun.
Segir Elías Kristjánsson hjá Sjótaki, en hann er umboðsmaður skipsins. Hann segir næsta skref að landa aflanum úr lestum skipsins.
Elías segir líklega taka einn til tvo mánuði að gera við skipið og tjónið á því og aflanum skipti tugum milljóna. Skýrslutaka vegna strandsins stendur yfir og sjópróf eiga eftir að fara fram.
Mannleg mistök ollu því að grænlenska fiskiskipið Masilik strandaði undan Vatnsleysuströnd í gær, segir umboðsmaður skipsins. Áhöfn varðskipsins Freyju bjargaði skipinu af strandstað, þetta var fyrsta björgun Freyju og segir skipherrann það hafa reynst frábærlega.